**NÁRODNÁ RADA SLOVENSKEJ REPUBLIKY**

**IX. volebné obdobie**

Návrh

**ZÁKON**

z ... 2025,

**ktorým sa mení zákon č. 300/2005 Z. z. Trestný zákon v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 300/2005 Z. z. Trestný zákon v znení zákona č. 650/2005 Z. z., zákona č. 692/2006 Z. z., zákona č. 218/2007 Z. z., zákona č. 491/2008 Z. z., zákona č. 497/2008 Z. z., zákona č. 498/2008 Z. z., zákona č. 59/2009 Z. z., zákona č. 257/2009 Z. z., zákona č. 317/2009 Z. z., zákona č. 492/2009 Z. z., zákona č. 576/2009 Z. z., zákona č. 224/2010 Z. z., zákona č. 547/2010 Z. z., zákona č. 33/2011 Z. z., zákona č. 262/2011 Z. z., zákona č. 313/2011 Z. z., zákona č. 246/2012 Z. z., zákona č. 334/2012 Z. z., nálezu Ústavného súdu Slovenskej republiky č. 428/2012 Z. z., uznesenia Ústavného súdu Slovenskej republiky č. 189/2013 Z. z., zákona č. 204/2013 Z. z., zákona č. 1/2014 Z. z., nálezu Ústavného súdu Slovenskej republiky č. 260/2014 Z. z., zákona č. 73/2015 Z. z., zákona č. 78/2015 Z. z., zákona č. 87/2015 Z. z., zákona č. 174/2015 Z. z., zákona č. 397/2015 Z. z., zákona č. 398/2015 Z. z., zákona č. 440/2015 Z. z., zákona č. 444/2015 Z. z., zákona č. 91/2016 Z. z., zákona č. 125/2016 Z. z., zákona č. 316/2016 Z. z., zákona č. 264/2017 Z. z., zákona č. 274/2017 Z. z., zákona č. 161/2018 Z. z., zákona č. 321/2018 Z. z., zákona č. 35/2019 Z. z., nálezu Ústavného súdu Slovenskej republiky č. 38/2019 Z. z., zákona č. 214/2019 Z. z., zákona č. 420/2019 Z. z., zákona č. 474/2019 Z. z., zákona č. 288/2020 Z. z., zákona č. 312/2020 Z. z., zákona č. 236/2021 Z. z., zákona č. 357/2021 Z. z., zákona č. 105/2022 Z. z., zákona č. 111/2022 Z. z., zákona č. 117/2023 Z. z., nálezu Ústavného súdu Slovenskej republiky č. 402/2023 Z. z., zákona č. 40/2024 Z. z., uznesenia Ústavného súdu Slovenskej republiky č. 41/2024 Z. z., zákona č. 47/2024 Z. z., zákona č. 214/2024 Z. z., nálezu Ústavného súdu Slovenskej republiky č. 215/2024 Z. z., zákona č. 248/2024 Z. z., nálezu Ústavného súdu Slovenskej republiky č. 341/2024 Z. z., zákona č. 353/2024 Z. z. a zákona č. 363/2024 Z. z. sa mení takto:

1. V § 34 ods. 4 tretia veta znie: „Pri určovaní druhu trestu a jeho výmery za trestné činy podľa štvrtej, piatej hlavy a ôsmej hlavy osobitnej časti súd prihliada aj na to, aby trest zabezpečil rovnako účinnú ochranu finančných záujmov Európskej únie ako finančných záujmov Slovenskej republiky.“.
2. V § 34 ods. 6 druhá veta znie: „Ak tento zákon neustanovuje inak, súd musí uložiť trest odňatia slobody za trestný čin, pri ktorom rozsah trestného činu, spôsobená škoda alebo získaný majetkový prospech prevyšuje 50 000 eur, a za trestný čin, ktorého horná hranica trestnej sadzby trestu odňatia slobody ustanovená v osobitnej časti zákona prevyšuje osem rokov.“.
3. V § 35 ods. 5 posledná veta znie: „V prípade trestných činov, ktorých spáchaním dochádza k poškodzovaniu finančných záujmov Európskej únie, Slovenskej republiky alebo fyzických a právnických osôb súd zváži najmä uloženie zhabania časti majetku tak, aby došlo k odňatiu výnosov z trestnej činnosti.“
4. V § 40 ods. 3 druhá veta znie: „V prípade prečinov, ktorých spáchaním dochádza k poškodzovaniu finančných záujmov Európskej únie, Slovenskej republiky alebo fyzických osôb a právnických osôb možno upustiť od potrestania páchateľa podľa odseku 1 písm. a) alebo písm. b) len vtedy, ak sú splnené podmienky podľa predchádzajúcej vety a zároveň rozsah prečinu, spôsobená škoda alebo majetkový prospech získaný prečinom neprevyšuje 50 000 eur.“.
5. V § 49 ods. 1 úvodnej vete sa slovo „tri“ nahrádza slovom „dva“.
6. V § 49 sa vypúšťa odsek 2.

Doterajší odsek 3 sa označuje ako odsek 2.

1. V § 49 ods. 2 sa slová „Ustanovenia odsekov 1 a 2 sa nepoužijú“ nahrádzajú slovami

„Ustanovenie odseku 1 sa nepoužije“.

1. V § 51 ods. 1 sa slovo „štyri“ nahrádza slovom „tri“ a slová „§ 49 ods. 3“ sa nahrádzajú slovami „§ 49 ods. 2“.
2. § 87 ods. 1 znie:

„(1) Ak tento zákon neustanovuje inak, trestnosť činu zaniká uplynutím premlčacej doby, ktorá je

a) tridsať rokov, ak ide o zločin, za ktorý tento zákon dovoľuje uložiť trest odňatia slobody na doživotie,

b) dvadsať rokov, ak ide o zločin, za ktorý tento zákon v osobitnej časti dovoľuje uložiť trest odňatia slobody s hornou hranicou trestnej sadzby najmenej desať rokov,

c) desať rokov, ak ide o ostatné zločiny,

d) päť rokov, ak ide o prečin, za ktorý tento zákon v osobitnej časti dovoľuje uložiť trest odňatia slobody s hornou hranicou trestnej sadzby najmenej tri roky,

e) tri roky pri ostatných prečinoch.“.

1. V § 87 sa vypúšťajú odseky 6 až 8.

**Čl. II**

Tento zákon nadobúda účinnosť 1. mája 2025.